《澄江舟中留别故旧》
明代·聂大年

雪后晴沙玉一坡，孤舟斜日奈愁何。
白头宋玉偏能赋，红袖吴姬最善歌。
笠泽溟烟连浦树，惠山寒翠湿渔蓑。
伤心一带梁溪水，添得征人别泪多。

作者简介：（1402—1456）明江西临川人，字寿卿。宣德末荐授仁和县训导，后分教常州，迁仁和教谕。景泰六年征入翰林，修实录。未几得疾卒。博通经史，工诗，善古文，亦能书，得欧阳询法。有《东轩集》。